Downloaded from YTS.MX
Official YIFY movies site: YTS.MX
ACEST FILM E INSPIRAT DIN POVESTIRI,
PERSONAJE, LOCURI ȘI EPOCI ISTORICE.
ÎNTÂMPLĂRILE PREZENTATE ÎN ACEST FILM SUNT FICTIVE.
LUANG AWUTWISET
MRT MAGISTRALA ALBASTRĂ THA PHRA - BANG WA - PHASI CHAROEN
2021
TE AȘTEPT LA TINE ACASĂ.
IMEDIAT. ACUM IES DIN METROU.
DACĂ NU VII ÎN 10 MINUTE, PLEC.
AȘTEAPTĂ! ÎȚI FAC REDUCERE LA CE VREI TU.
Ai vândut casa deja?
Da.
N-am luat un preț bun pe ea.
Dar nu aveam de ce s-o păstrez.
Dar ăsta, Noon!
E pistolul lui Luang Awutwiset.
A fost al familiei mele. Din era lui Rama al III-lea.
El a deschis primul magazin universal din Thailanda.
Ia, privește!
Noon!
Vezi cufărul din poza asta?
E același.
E o poză cu bunicii stră-stră-străbunicii mele,
Dacă îl vrei, îți dau și poza asta.
Sunt strămoșii tăi.
Ține-o în amintirea lor!
Cât despre armă…
LUANG AWUTWISET
Îți dau 500.000.
Sună bine, dar…
s-o întreb pe mama!
E foarte posesivă.
Spune-i mamei tale că pot să-ți dau 600.000.
Atunci 650.000.
DOAMNA LEELAWADEE HUNTRAKUL
Mamă!
Știu că pistolul are o istorie lungă.
Dar oferă un preț foarte bun, mamă!
Cât de-o mașină!
Dar, dacă nu ești de acord,
dă-mi un semn!
O rafală de vânt, un tunet, sau fă ceva să cadă!
Nu te deranjează?
Atunci…
O să-l vând.
Ce?
Haide!
De ce?
Ce?
RÂUL CHAO PHRAYA
PAGODA PRAYURAWONGSAWAS
FABRICA BRITANICĂ
TEMPLUL ZORILOR
TEATRUL PRINȚULUI
PALATUL PRINȚULUI
REȘEDINȚA LUI SUNTHORN PHU
ZIDURILE CETĂȚII
PALATUL REGAL
ÎNCEPUTURILE EREI RATTANAKOSIN 1844
BISERICA ADORMIREA MAICII DOMNULUI
„Vaporul Express din Liverpool, Anglia,
a acostat în portul Singapore.
Lumea s-a bulucit să viziteze vasul de fier.”
Așa scrie la gazetă.
Asta înseamnă că Express
se apropie de Siam, nu?
Părinte!
Tocmai ce-am cumpărat cufărul de la un negustor chinez.
Părinte Jean-Baptiste Pallegoix!
Rogu-te, fii atent la ce spun!
Da, sigur!
Vino să vezi, domniță Gaysorn!
Ce limbă e asta?
Nu e khmeră.
Nu știu dacă e siameză.
Ia uită-te! O poți citi?
Caracterele sunt siameze.
Dar scriitura e tare ciudată.
„Mă numesc Ketsurang.
Sunt studentă la arheologie în anul patru.
Sunt cam plinuță.
Iar în anul 2018,
am călătorit înapoi în timp…
Acum mă aflu în trupul domniței Karaket,
cea mai frumoasă…
Ca Miss Grand…
Ayutthaya!”
„Ayutthaya…”
Pesemne o fi orașul Ayutthaya.
Dar „am călătorit înapoi în timp…” Ce o însemna asta?
„Pe bune? Foarte tare!
Dej a fost promovat.
Acum e Khun Sriwisarnwaja.”
Jurnalul acesta e tare neobișnuit.
Vrei să-l studiezi și să-mi povestești mai târziu?
Da, părinte!
Dej!
Karaket, iubire!
Mata scrii pe ascuns despre mine?
E jurnalul meu personal. Nu ai voie să-l citești.
Nu!
Bhop!
Te-ai trezit, fiule?
Încă nu, mamă!
Atunci cine îmi răspunde?
Cred că e timpul să-ți cunoști logodnica.
Tragi de timp de ani de zile.
N-ai văzut-o niciodată în persoană.
Îți amintești?
Tatăl tău ți-a legat firul vieții de firul vieții lui Gaysorn!
Dacă vă căsătoriți, o să trăiți.
Dar dacă nu…
O să muriți ori tu, ori Gaysorn.
Firul vieții va fi retezat!
Dacă tu ești cel care o să moară, eu cum aș mai putea trăi?
Oricum aveam de gând să-mi întâlnesc azi aleasa.
REȘEDINȚA INGINERULUI-ȘEF SOMBATBORDI
REȘEDINȚA COLONELULUI
Domnule Sombatbordi!
Ar fi trebuit să dai de veste că vii.
Azi, Gaysorn nu e acasă.
A plecat la biserică dis-de-dimineață, la învățat.
Păcat că încă nu v-ați cunoscut!
Nu-i nimic, domnule!
Cu dv. venisem să discut.
Acum patru ani,
ați chibzuit cu părinții mei
și ne-ați promis unul altuia pe mine și pe Gaysorn.
Dar eu eram la treabă.
Construiam marele templu din orașul Prib Pri.
Când m-am întors,
a trebuit să construiesc pagoda templului Prayun.
Astfel, nu am avut când să mă cunosc cu Gaysorn.
Eu…
aș vrea să vă rog…
să rupem logodna.
Mie nu mi se pare amuzant, Pi!
Te duc eu să vezi ceva mai interesant.
Ce, domniță?
Un vapor din Anglia. E făcut în întregime din fier,
dar plutește!
Domniță!
Toate vapoarele-s la fel.
Să vedem piesa!
Trupa de teatru a prințului e cea mai bună din capitală.
Cum să-ți placă așa ceva? Phra Aphai Mani e un afemeiat.
Dacă aș fi scris eu povestea, aș fi pus-o pe uriașa aia să-l mănânce.
Liniște, vă rog!
Nu înțeleg ce se întâmplă!
Cine e?
Un bărbat oarecare.
Arată bine, dar i s-au unit sprâncenele.
Pare să fie de-al casei.
Să-și acopere urechile!
Acoperiți-vă urechile!
Zi-i celei de lângă dumneata să-și acopere gura!
Câtă nepolitețe!
Se uită lumea la spectacol!
Hai acasă, Pi!
Mă trec fiorii.
Bine, domniță.
Cum te numești mata?
Cine-s părinții tăi? Unde locuiești?
De ce mă iei cu „mata”?
Vorbești ca un bătrân.
Atunci, cum să-ți spun?
Încă nu ți-am aflat numele.
Mă cheamă Viola. Pe sora mea o cheamă Scripca.
Pe mama o cheamă Vioara.
Pe tata, Violoncel. Suntem un ansamblu de coarde.
Văd că vă cântați în strună.
Din ce pricină e sora ta îmbrăcată în slujnică?
Îi place să se deghizeze.
Întocmai!
Altfel nu putem ieși din casă.
Bărbații abia așteaptă să mă răpească, la ce frumusețe sunt!
Atunci, mata nu ai nevoie să te deghizezi.
Mata ești frumoasă precum asfințitul.
Să-ți spun eu ceva!
Stăpâna mea e deja logodită.
Cu un oficial de rang înalt.
Rang-ă sau Zd-rang?
Cu domnul Sombatbordi.
Mata ești Gaysorn?
Fata colonelului?
De unde știi?
Eu sunt…
domnul Sombatbordi.
Tu ești logodnicul meu?
Da.
Azi-dimineață am fost la tine acasă.
Ați hotărât ziua nunții?
Am fost să…
…rupem logodna.
Cum poți să spui așa ceva?
Dacă nu vă luați
iar firul vieții lui Gaysorn e retezat,
cine va răspunde?
Nu-ți permit să rupi logodna!
Nu-ți permit, orice ar fi!
Dar eu așa vreau.
La început și eu am vrut.
Dar…
Am pus ochii pe alta, domnule!
Și de-o să mor,
n-o pot lua pe Gaysorn de nevastă!
Disprețuiesc bărbații
care nu se țin de cuvânt!
Pesemne că îți ascunzi ibovnicele în celelalte orașe.
Ce bine că fiica mea nu te vrea de soț!
Doamnă!
Spui așa ceva despre fiul meu…
Dar fiica ta?
Ce soi de femeie
se înveșmântează și-și piaptănă cosița așa neobișnuit?
De ce nu-și aranjează cosițele precum celelalte femei?
Studiază doar subiecte străine.
O femeie așa ciudată nu e bună de soție. De asta i-ai legat soarta de fiul meu!
Atunci ai face bine să ai grijă de el!
Cine știe când îi va suna ceasul?
Ba fiica ta trebuie să aibă grijă!
Aștept să văd al cui copil va muri primul!
Zi-mi dacă s-a anulat logodna!
Ajunge!
Dacă vrei să rupi logodna, fă-o!
Să nu te mai arăți niciodată pe aici!
Să nu-ndrăznești nici să treci cu barca pe lângă cheiul meu!
Te rog, spune-mi că mata ești Viola!
Fiica lui Violoncel!
Construiești temple de mulți ani, dar n-ai prea fost binecuvântat.
Vai, soartă…
De ce ești atât de rea cu mine?
Se pare că am soarta lui Usaren,
căruia Pra Aphai Mani i-a răpit logodnica.
Nu-i la fel.
Cum așa?
Lui i s-a luat logodnica, însă tu ești un bou.
Tu ai părăsit-o.
Unchiule Phu, tu ai scris povestea.
Poți schimba finalul.
Reunește-l pe Usaren cu Suwanmali!
Schimbă povestea!
Astfel încât dansatorii să poată repeta noul dans.
Dacă aș schimba-o, mi-ar da lumea foc la casă.
Asta e povestea lui Phra Aphai Mani.
Eroul trebuie să cucerească tot.
Ce mă fac?
Ai fost la căutat comori.
Ai găsit vreun lucrușor fermecat
care să mă ajute să mă logodesc din nou cu Gaysorn?
Păi…
Tu știi totul.
Alege, atunci!
Fiecare lucrușor e sacru și magic.
Nu. Pe asta nu ți-o dau.
E interzisă.
E scriptura Krishna-Kali.
Conform scrierilor străvechi,
cu ea se aruncă blesteme asupra celor pizmași, care fac rău.
Dacă-s blestemați cu aceste incantații, o să moară.
Unchiule Phu!
Există vreun lucru fermecat care să dea timpul înapoi?
Vreau să mă întorc patru ani în timp.
Și m-aș duce într-un singur loc. S-o văd degrabă pe Gaysorn!
Bine.
Există o singură cale.
Folosește-te de ce ai aici!
De sfârc?
De inimă!
Aoleu!
Ai grijă!
Chuen, vâslește cât de repede poți!
Bine, domniță!
Poți să pleci acasă.
Bine.
Mă duc la biserică.
Pi!
Cum fac să nu-i mai văd chipul rânjit?
Mă sâcâie ca o muscă.
Domniță!
Uite cum facem!
Trebuie să-l facem să vadă că ești o afurisită.
O încrezută năzuroasă, fandosită și samavolnică.
Ia stai!
Așa e planul, sau așa gândești tu?
Domniță, se uită la noi!
Trebuie să mă plesnești!
Să vadă că-ți plesnești slujnica degeaba!
Poftim?
Iute! Plesnește-mă!
Nu pot. Te iubesc ca pe o soră.
Domniță! Dă-mi o palmă!
Vrei ca bufonul ăla…
Pi!
N-a văzut.
Mai dă-mi una!
Să găsim altă cale!
Plesnește-mă acum!
Palmele nu-s de ajuns.
Trebuie să mă cerți foarte tare, ca să audă și el.
Nu pot. Cred că e de ajuns.
Dacă-i așa greu, mai bine îi spun adevărul.
Ceartă-mă!
Blestemă-mă!
Ca să fii urâtă și temută!
Nu pot!
Trebuie!
Trebuie să…
Măi, Pi!
- Se uită… - Neghioabo!
Scârnăvie!
Muiere proastă!
Pi!
M-a văzut?
Așa cred, domniță.
Aici studiezi mata?
Nătângo!
Du relicva asta de aici!
Mă duc să învăț.
Paiață!
Să dau în partea cealaltă?
E bine așa.
Ca să am cu ce să mestec.
- Măi! - Știu că vă prefaceți.
Părinte!
Unde e cufărul cu jurnalul domniței?
O să-l mai studiez.
Bărbatul acesta îți e sortit. Am dreptate?
Logodnicul cu care nu vrei să dai ochii!
Hello, Mr. Destiny!
Ce?
„Dej-ti-n”?
Părinte!
Cufărul, rogu-te!
Am auzit că ai clădit multe temple.
Așa e, părinte.
Părinte!
Îmi dai cheia de la cufăr, te rog?
Cheia?
A, cheia!
Pesemne c-am uitat-o în chilie.
Mă duc după ea.
Mata ești cătrănită c-am rupt logodna?
Nu-mi mai spune „mata”!
Cine mai folosește cuvântul ăsta?
Dacă nu vrei să-ți spun așa,
atunci cum să-ți spun?
Mata știi?
Te visez de atâția ani!
Ne e sortit să fim împreună.
Dacă aș fi știut că mata ești logodită cu mine,
n-aș fi rupt logodna în veci!
Mă disprețuiești într-atât încât să nu te întorci să mă privești?
Nu-s cătrănită. Nici eu nu te-am vrut.
Am folosit logodna ca scuză să-mi continui studiile aici.
Pallegoix a avut bunăvoința să-mi fie dascăl.
Nu voisem să studiez atât.
Însă acum știu engleză bine.
Patru ani! Unde ai fost?
Ești doar bădăran sau chiar mă disprețuiești?
De asta n-ai venit să mă vezi?
Vai, nu! Îmi cer iertare! Regret că te-am lăsat să aștepți atât!
Pot să te rog să ne mai logodim o dată?
Crezi că suntem sortiți să fim împreună?
Dacă da, poți aștepta?
Desigur!
Te voi aștepta oricât!
Așteaptă până în viața următoare!
FABRICA BRITANICĂ
PONTONUL TREZORERIEI REGALE
Domniță!
Ușurel!
Dacă o să cazi în apă, te faci vraiște!
Pi, hai mai repede!
Se spune că plutește fiindcă e construit de îngeri.
Și blidul de obol plutește.
Ești atât de credulă!
Vaporul e uriaș, întocmai cum i s-a dus vorba, dle Hunter.
Contractul de vânzare.
Inițial ați zis că e 50.000 de dolari, nu?
De ce a crescut prețul la 67.000?
A rămas blocat de o furtună în Singapore, domnule ministru al Trezoreriei Regale.
Prin urmare, a fost nevoie de mai mult cărbune.
N-am crescut prețul fără motiv.
Siamul a ordonat ca acest vapor să fie folosit în războiul cu Cochinchina.
Dar acum războiul se apropie de sfârșit.
Această navă de fier a ta este…
superbă…
Absolut superbă.
Domnule Sombatbordi!
Spală-te pe față ca să-ți revii!
Și inspectează iute vaporul cu aburi!
Da, domnule.
Domnule Hunter!
Să discutăm!
Domniță!
Ești teafără?
Ai pățit ceva?
Aoleu! Cum de s-a întâmplat așa ceva?
Ai grijă! Hai, domniță!
Ai pățit ceva?
N-am pățit nimic…
Aoleu!
Te doare?
Nu.
Dar mi-e frică de sânge.
Ce să fac?
Lasă-mă pe mine!
Poftim!
Pe bune? Foarte tare!
PE BUNE? FOARTE TARE!
Dă-mi mâna!
Să te ajut!
Vai de mine!
Asuzi de parcă ți-ai pierdut mâna.
Să ne ridicăm, domniță!
Haide! Te-ai murdărit toată.
Ești teafără?
E al tău?
Da. Mulțam că l-ai luat!
Cine ești?
De ce ai adus un pistol aici?
Domnule!
Nu ești de la poliție.
Nu ai autoritatea să faci arestări.
Dă-i drumul imediat!
Dar aici se află Trezoreria Regală.
Am autoritatea să interoghez străini care aduc arme.
Ce relație ai cu Gaysorn?
De ce vă zâmbeați așa unul altuia?
Domnule!
Nu mai suntem logodiți. Nu te purta așa!
Interoghează-l acum, dacă vrei!
„Luang Awutwiset.”
E titlul primit de dl Hunter. Pistolul ăsta nu e al tău.
Numele meu e Mathus.
Lucrez la fabrica lui Hunter de trei ani.
Nu mă minți!
Cineva care arată ca tine, să lucreze cu occidentalii?
Mă numesc Mathus.
Sunt aghiotantul dlui Hunter.
Mi-a dat arma drept recompensă fiindcă am fost cel mai bun vânzător.
Ce a spus?
E aghiotantul lui Hunter. E vânzător priceput.
Hunter i-a dat arma în dar.
E un dar înmânat de către rege.
Hunter nu l-ar da de pomană.
L-ai furat, nu-i așa?
Spune!
Domnule!
Ce-i asta?
E contrabandă?
Se numesc ochelari de soare.
Un material dur ca acesta cu siguranță e o armă
cu care arunci în oameni, nu?
Nu.
Nu e o armă.
E un telefon mobil.
„Telefon mobil”?
Nu sunt hoț.
E de datoria mea să inspectez azi vaporul cu aburi.
Bine. Te las să pleci.
Dar o să păstrez toate astea, ca să-l întreb pe dl Hunter despre ele.
Dar pistolul e stricat…
Vrei să pleci, sau te duci la închisoare cu pistolul tău cu tot?
Pleacă!
Mâine vino la biserica Adormirea Maicii Domnului!
O să-ți aduc arma înapoi.
Mișcă!
Hai!
Bună ziua, tușică!
Miroase frumos și arată foarte apetisant.
Ce curry ai gătit?
Curry „bănuitor”.
Curry de vită „bănuitor”.
M-a pus mama să vin și să-mi cer scuze
că a spus lucruri pe care n-ar fi trebuit să le spună.
Și am ceva greu de găsit.
Suc de struguri de peste hotare.
Mă arde pe gât, foarte curios.
Precis e suc de struguri?
Tușică!
Dar are beneficii medicinale.
De când a băut mama sucul ăsta de struguri,
când se lasă noaptea, tata nu mai doarme deloc.
Îmi mai dai un pahar?
Cum să nu?
E înviorător!
Tușică!
Eu nu vreau.
Doar puțin.
Cât să-ți pună sângele-n mișcare,
să ai putere să te dai în bărci toată noaptea!
Ce?
Te-ai întors deja?
Bhop, fiul meu drag!
Bhop, dragul meu viitor stăpân!
Unde e stăpâna ta?
Da!
Te căutam!
Ce căutai?
Pistolul, firește!
Nu te holba la mine! Nu mă clintesc!
Dă-te înapoi!
Împușcă-mă!
Ca să mor și să te aștept în viața următoare.
Tata e colonel. Să nu crezi că n-am curaj!
Știu că ai curaj.
Dar nu are gloanțe.
Ăla e pistolul meu.
INGINER-ȘEF SOMBATBORDI
Omul acela cu nume ciudat ți-a spus să furi pistolul?
Ești tăcută.
Deci recunoști.
O să cer poliției să-l aresteze
pe omul cu nume ciudat.
Numele lui…
Vreau pistolul pe care l-ai luat de la omul al cărui nume e Mathus…
Mathus!
Vreau să-i cer ceva în schimb.
Zi-ne adevărul,
și-ți va da totul înapoi.
Am văzut cuvântul „telefon mobil” în jurnalul domniței Karaket,
scris pe vremea regelui Narai.
„O să mă plâng puțin.
Mi-e tare dor de mama și bunica.
Ar fi grozav să am telefonul mobil.”
Domnița Karaket l-a numit Jurnalul lui Ket Krungsri.
A făcut consemnări pentru urmași,
ca să se știe ce se va întâmpla cu țara noastră.
A scris din ce an a venit?
Din 2018.
Eu sunt din 2021,
adică de peste 177 de ani.
Pistolul m-a dus înapoi în timp.
Am fost șocat și m-am panicat.
I-am întrebat pe localnici unde e stația de metrou.
Au crezut că sunt străin,
așa că m-au dus la fabrica lui Hunter.
„BUNĂ SEARA”
Când doamna Sap,
soția dlui Hunter, a aflat că vorbesc engleza,
m-a angajat la magazin.
Eu vindeam lucruri online.
Mai simplu spus,
fusesem un soi de negustor și mă pricepeam.
În scurt timp, dl Hunter…
m-a făcut mâna lui dreaptă.
Ce?
Adică…
m-a făcut aghiotantul lui, ca să supraveghez vânzările.
Apoi mi-am dat seama că m-am întors pe vremea strămoșilor mei.
Domnul Hunter?
Numele meu de familie e Huntrakul.
Ei bine…
probabil a pornit de la Hunter.
Nume de familie?
Ca numele occidentalilor?
Dacă te-ai mărita cu mine,
numele tău ar fi Gaysorn Huntrakul.
Ia vezi!
N-ai voie să spui așa ceva!
Nu se cuvine.
Bine, atunci.
Să zicem că aș fi tatăl tău.
Te-ai numi
Bhop Huntrakul.
Zău așa!
N-ai să vezi să-mi fii tată!
Și?
De ce-ți pierzi timpul mirosind florile de aici?
De ce nu te întorci de unde ai venit?
Am încercat.
În ultimii trei ani,
n-am spus nimănui că m-am întors în timp.
Am tras de multe ori cu pistolul în templul Prayun…
dar fără succes.
Fiindcă ceva nu e la fel.
Eclipsa solară.
Adică Rahu înghițind soarele?
Da.
Rahu înghițind soarele.
Dar…
nu știu când o să înghită Rahu soarele din nou.
Așa că port mereu pistolul la mine.
Era bine dacă aveam Google.
Goo…
Ce?
E un soi de guru în toate. Răspunde la toate întrebările.
Știu pe cineva care are răspunsuri la toate.
Încă două…
Două zile?
Două luni.
Peste două luni, Rahu va înghiți soarele.
Ce?
Mulțumesc, domnule Google!
Cu plăcere, domnule Viitor!
Dar Rahu va înghiți soarele doar o clipită.
Dacă ratezi prilejul ăsta,
nu-ți pot spune când se va ivi altul.
Am o idee.
Părinte, înainte ca Mathus să se întoarcă acasă,
îi dai voie să-l citească și el?
Citește fluent cuvintele din jurnal.
„Acum suntem în era lui Rama al III-lea.
E epoca de aur a comerțului internațional.
Mai ales a comerțului cu chinezii.
Trezoreria Regală a câștigat frumos. I-au numit Banii din Punguța Roșie.”
Interesant!
Dă-mi să văd!
Bine.
O fată cu ochelari.
Ce frumoasă e!
Domnița Karaket a făcut consemnări și despre dl Hunter.
Apare și părintele Pallegoix.
„Pallegoix,
care a scris dicționarul în patru limbi…”
Nu vreau să știu nimic despre mine.
Așteaptă!
Și sunt de părere că niciunul dintre voi
n-ar trebui să afle ceea ce nu s-a întâmplat încă.
Dar domnița Karaket a vrut să știm!
Pentru noi a scris jurnalul.
Domniță Gaysorn!
Dă-mi cheia înapoi!
Dacă nu-mi dai ascultare, să nu mai vii să studiezi cu mine!
Vă interzic să studiați acest jurnal!
Domniță Gaysorn, bagă-l în dulap!
Și de o fi să se întâmple ceva rău, dacă asta e voia Domnului,
atunci n-o să ne punem curmeziș.
PALATUL PRINȚULUI
Indiferent,
cred că ar trebui să cumpărăm vasul.
Cine știe când vor ajunge trupele coloniale occidentale în Siam?
Mulți spioni de-ai lor sunt deja ascunși printre noi.
Flota noastră ar trebui să aibă nava și cele mai noi arme,
să ne putem apăra.
Trebuie să te rog ceva, Phra Surasawad,
consilier regal de mare încredere al prințului.
Arată-i dumneata prințului
care sunt avantajele cumpărării acestei nave!
Nu o voi cumpăra.
Când consilierul și ministrul de finanțe mi-au propus să cumpăr vasul,
aveam îndoieli că un vapor de fier
poate pluti și naviga singur.
Iar vasul tău a sosit tare târziu. Cine știe?
Poate că ai meșterit niște fier vechi și l-ai adus din Anglia până în Siam.
Iar acum ai neobrăzarea să mărești prețul.
N-o să-l cumpăr.
Acum a sosit nava.
Dacă nu crezi că vaporul merge singur,
trebuie doar
să te duci și să vezi cu ochii tăi.
Nu te cred.
Iar eu nu mă duc acolo.
Și…
nu-ți voi cumpăra nava.
Dă-i drumul, Khun Yutthamat!
Sunteți escroci.
Siamezii sunt escroci.
Nu-și țin promisiunile.
Voi spune marinei britanice să aducă nave de război
și să izoleze Golful Siam.
Stai o clipă, dle Hunter!
Aranjează-te, întâi!
Am o soluție pentru a risipi orice îndoială
că un vapor de oțel poate pluti și merge singur.
Vă cer permisiunea să urc la bord
și să studiez în detaliu planul și structura vaporului.
Așa, voi construi o miniatură
pe care prințul s-o poată vedea cu ochii lui.
Domnul Sombatbordi e cel mai bun meșteșugar al Trezoreriei.
E expert în motoare mecanice și chimie.
Domnule consilier, dumneata ce zici?
Sunt de acord.
Sper să reușiți
să construiți un vapor în miniatură!
Bine, domnule.
Dacă vine un crocodil din dreapta,
cârmește către stânga!
Dar, dacă vine din stânga,
cârmește către dreapta!
De ce trebuie să existe un crocodil?
Dacă vreau la stânga, virez la stânga.
Dacă vreau la dreapta, virez la dreapta. Așa e mai ușor.
Să încerc și eu!
E grea.
E grea pentru tine.
Mathus, vreau să mă uit la motorul cu aburi.
Mă duci să-l văd?
Ce l-a apucat?
Ce e tabelul ăsta?
Calculează ruta navei?
E un joc numit X și O.
Căpitanul se plictisea. A jucat ca să treacă timpul.
Cei doi de T
ce înseamnă?
MI-E TARE DOR DE MAMA ȘI DE BUNICA.
E un simbol.
Ca o față care plânge.
Hei!
Au!
E o crampă.
Ai răbdare!
Auzi?
Pot să te întreb ceva?
Ce intenții ai cu Gaysorn?
Să nu minți!
Ei bine…
O plac.
Mi-ar plăcea să ies cu ea.
Ți-ar plăcea să ieși cu ea?
Ce înseamnă asta?
În epoca mea, e normal ca bărbații și femeile să iasă împreună.
Fără complicații.
Domnița Gaysorn e o drăguță.
Oricine o întâlnește o place.
Dar eu o să plec înapoi acasă.
Nu o s-o curtez.
Sincer, metoda ta nu funcționează.
Ce zici de asta?
Poartă ochelarii ăștia!
O să dai fetele pe spate.
BISERICA ADORMIREA MAICII DOMNULUI
ATELIER
Du-l acolo!
Momentul perfect o să fie când o să lucrezi la miniatură.
Primul pas e s-o bombardezi cu „like-uri” ca să-i arăți c-o placi
Ce?
Avem nevoie de bombe?
Ce putem folosi în era asta ca să-ți demonstrezi iubirea?
LARDNER MOTORUL CU ABURI
I-ai dat flori ca butonul „inimioară” de pe Insta?
Marfă!
Mai degrabă groaznic.
Un eșec groaznic.
Haide!
Nu te descuraja!
Să continuăm!
A doua metodă se numește „Ai grijă și răpește-i inima”.
Poftim apă!
- Apă… - Ai obosit?
Lasă-mă pe mine!
Ai obosit?
Lasă-mă pe mine!
Ai obosit? Ți-o dau eu!
Asta e pagina?
Sau asta?
- Ai obosit? - Vrei să nu mai întrebi?
Următorul pas e cel mai important.
E pasul fatal.
Fiindcă o să te evapori și o să se panicheze.
M-am săturat de vorbele tale ciudate!
Va trebui să dispari ca să-și facă griji.
Și cum să dispar,
dacă trebuie să fiu aici ca să construiesc vaporul?
Să zicem doar c-o să faci tot ce poți!
Dar să nu cumva s-o lași să-ți vadă fața!
Mergi mai departe!
Da, domnule.
Nu a venit să construiască miniatura?
Ba da, domniță!
Atunci, de ce n-a oprit?
După ce n-o să te mai vadă câteva zile,
o să vină să te întrebe…
Care e problema?
Nu pot vorbi acum.
Nici diseară.
Mă întâlnesc cu cineva în piață.
Nici să te conduc acasă n-am când.
Mă văd cu o prietenă!
Nu știam că unul ca tine are prieteni.
Darămite o prietenă!
Cine e?
Am pe cineva cu care „ies să ies”.
„Cu care ies” și atât!
Dar încă nu am decis nimic.
Nu e nimic serios.
Am încetat să mai cred în destin.
Nu-i de mirare că te porți ciudat.
Deci, în sfârșit ai încetat să crezi în soartă!
Mă bucur pentru tine!
Felicitări!
Mathus!
Vrei niște mango?
Ești murdar pe mâini.
E în regulă. Te hrănesc eu.
Mersi, Gaysorn!
Mathus!
O să încing cazanul.
Aburul va trece prin țevi spre supapele cu piston,
mișcându-le în sus și în jos,
rotind axul atașat de paletă.
Și așa se produce presiunea folosită pentru a propulsa vaporul.
De ce se mișcă așa de repede?
Asta-i o nimica toată.
Mașinăria mea e foarte puternică.
Aveți grijă!
Sunteți teferi?
Nu e nevoie de doctor.
Pot ruga pe cineva să mă panseze!
Vă salut!
Doctorul e aici.
A intrat adânc.
Va trebui să te cos.
Emelie!
Șefule!
N-ai de ce să te temi.
De unde sunt eu, dr. Bradley e celebru.
E considerat părintele tipografiei thailandeze.
Și ce legătură are cu tratamentul meu?
Domnule doctor!
Ziarul dumitale se numește Bangkok Recorder, nu?
Ce bine sună!
Chiar căutam un nume pentru ziar!
Bine, dar te rog să coși rana mai întâi.
Bangkok Recorder!
Dacă ai fi căzut în direcția cealaltă, n-ai fi fost înjunghiat în fund.
E bine așa,
fiindcă v-am…
ocrotit pe voi.
Altfel, catargul…
Catargul poate te-ar fi înjunghiat pe tine.
În loc să pleci acasă…
poate ai fi ajuns o fantomă care ar fi bântuit
biserica de aici.
Doctore!
Se poate mai blând?
Încă una!
E meticulos!
Tu ești nevătămat.
Gaysorn e în siguranță.
E binecuvântarea mea.
Chiar ești pasăre rară.
Rară…
Rară ce?
Au!
Nu te menajează deloc.
Te doare?
Bhop!
„Bhop”.
Au!
Bhop!
Ce-ai pățit?
Te doare?
Pot să mă uit?
Un crin roșu.
Pe vremuri, se spunea că înseamnă iubire veșnică.
Dacă e o zicală veche, s-ar putea să nu fie adevărată acum.
Dar, în clipa asta,
obrajii tăi sunt roșii ca un crin.
Iar fața ta e atât de mare, încât crinul nu o poate ascunde.
Cochetează!
Mata folosești metoda
„Ai grijă și răpește-mi inima”?
A plantat un copac întreg!
De data asta, orhidee.
Ce semnifică?
E un simbol
al felului cum înflorește iubirea unui bărbat pentru o femeie dragă,
dar care încă nu-l acceptă.
Așa era zicala pe vremuri, verde-n față?
Așa zic eu.
Nu e o zicală de pe vremuri.
Deja e îndrăgostit de tine.
Dacă gustă din desertul tău, o să se îndrăgostească până peste cap,
de parc-ar bea ceva vrăjit.
Atât știu să gătesc.
Du-i-l!
Da, domniță.
Serios?
Nu vă zoriți?
Mie mi se pare că ne lungim.
Voiam s-o iau de soție pe Gaysorn încă de când ne-am cunoscut.
Stai mai ferit, domniță!
Să te întreb ceva!
De ce ești așa convins că Gaysorn e aleasa?
Am visat-o.
Vreme de peste zece ani.
Am visat-o numai pe ea.
Cum să nu fie aleasa?
Deci o placi
doar fiindcă îți amintește de fosta?
Și nu doar seamănă.
E ca și cum ar fi una și aceeași!
Dacă ăsta e răspunsul tău, eu, ca viitoare mireasă, n-aș accepta.
Te-aș trimite să visezi.
Ce carte vrei să traduc?
Mă grăbesc acasă. E târziu.
E o scriere în alfabetul occidentalilor. Eu nu știu s-o citesc.
Aș vrea să mi-o traduci tu.
CĂSĂTOREȘTE-TE CU MINE
Doar un genunchi!
Ghirlanda asta de magnolii…
Eu am crescut magnolia și am făcut ghirlanda cu mâna mea.
Îmi amintesc că, în viața trecută, îți plăcea să-ți pui magnolii în păr.
Vrei să te căsătorești cu mine?
De ce vrei să te căsătorești cu mine?
Dacă răspunsul tău e: „Fiindcă așa ne e ursit”,
nu-i nevoie să mi-l dai.
Nu doar de asta.
Mi se pare că…
Eu…
Am pățit multe în ultima vreme.
Poate fiindcă nu ne-am căsătorit cum am promis.
Îmi e tare teamă că, într-o zi, o să pățești tu ceva rău.
Deci dacă n-am fi fost logodiți și viețile noastre n-ar fi depins de asta,
dacă nu m-ai fi visat,
dacă abia ne-am fi cunoscut,
ai mai fi vrut să mă iei de soție?
Nu vrei mata să nu mai inventezi scenarii?
Vrei să nu-mi mai spui așa?
Parcă ai vorbi cu alta, nu cu mine.
CĂSĂTOREȘTE-TE CU MINE
Ce te macină?
Prințul va fi cu siguranță mulțumit
de miniatura construită de tine.
Credeam că n-o vei putea termina.
Dar funcționează perfect.
Chiar ești priceput.
Sunt foarte impresionat.
Atunci,
să cumpăr vaporul, Alteță?
Dacă inginerii noștri sunt așa pricepuți, îl pot construi singuri.
Nu cred că are rost să irosim banii cumpărând vapoare
de la britanici.
Alteță, spui cumva
că nu vom cumpăra vaporul de la dl Hunter?
Dacă raportează armatei britanice?
Nu mă amenința cu asta!
Nu mi-e frică de occidentalii ăia.
FABRICA BRITANICĂ PONTONUL TREZORERIEI REGALE
PALATUL PRINȚULUI TEATRUL PRINȚULUI
Ești aici, Pi?
Intră! Aproape am terminat de citit cartea.
Părintele Pallegoix e aici?
Nu e aici.
Ce treabă ai?
E ceva ciudat în legătură cu vaporul.
Vreau să știu dacă domnița Karaket a scris asta în jurnal.
Cred că mai întâi ar trebui să-i cerem voie lui Pallegoix.
Oricum nu ne-ar da voie.
Vreau doar să arunc o privire.
Ciudat! Pallegoix n-avea motiv să mute cufărul.
Stai!
Bhop!
Nu ești de încredere.
Așteaptă!
Așteaptă! Te rog, întâi ascultă-mă!
Vreau să aflu un singur lucru din jurnal.
Când Hunter a aflat că Siamul nu va cumpăra vaporul,
s-a înverzit de furie.
Stai să vezi!
Dacă nu-l cumpără ei,
o să-l vând dușmanilor.
Siamul va pierde în fața Cochinchinei din cauza acestui vapor!
Așa că vreau să aflu…
ce o să se întâmple cu vaporul.
Atunci, te rog, lasă-mă să mă uit!
Ar trebui să lăsăm lucrurile să-și urmeze cursul,
așa cum a spus Pallegoix.
Dar…
Ia fiți atenți!
Hai să votăm!
Să „voltăm”?
Să votăm.
Cum?
Faceți ce vă spun!
Cine crede că ar trebui să citim jurnalul?
Să ridice mâna!
Cine crede că n-ar trebui să-l citim?
Să ridice mâna!
Bine. Deschide cufărul!
Măi!
Eu nu sunt de acord.
Principiul votului e să respecți decizia majorității.
Iar eu și șeful avem două voturi.
Tu ai doar unul.
Deci așa funcționează!
Dar, dacă tot nu vreau să-l citiți, atunci ce ar trebui să fac?
Să accepți și gata.
L-am găsit pe Hunter.
„Hunter a adus vaporul cu aburi ca să-l vândă Siamului,
dar Siamul a refuzat.
Apoi a amenințat că o să vândă vasul Cochinchinei,
Vietnamul din viitor.
Apoi Hunter a fost exilat din țară.”
O simplă amenințare a dus la exil?
Ce a mai zis domnița?
Ea…
Ce ai spus?
A tunat atât de puternic, încât nu te-am auzit.
Am zis că asta e tot ce a scris despre el.
A scris și despre prinț?
Despre prinț?
Ieri
am văzut că s-au adus niște lăzi pe ascuns din vaporul lui Hunter,
în teatrul prințului.
Deși cei doi se urăsc.
Știi ceva despre asta?
Nu știu nimic.
Eu pot să intru în teatru.
Mathus!
Ai putea să iscodești tu prin biroul dlui Hunter?
S-ar putea să găsești dovezi.
Nu-ți face griji!
Mâine, când soarele va fi înghițit, îl vom petrece împreună pe Mathus.
Unde s-a dus dl Hunter?
Când vine omul cu cheile teatrului?
Nu vine nimeni.
O să intrăm cu forța.
O să mă uit dacă stă cineva de pază în partea aia.
E întuneric beznă.
Ăla e fluier.
Bhop!
Phu, ce faci, domnule?
I-am adus maestrului un artist.
E faimos în Klang.
Maestrul i-a cerut să probeze costumul.
Dar încăperea e încuiată!
Mă duc să aduc cheia s-o descui.
Stai așa!
Azi e rândul meu să păzesc garderoba.
Chiar ești un artist celebru?
Arată-mi!
Te miști ciudat.
Cum de te plac cei din Klang?
Ce-i asta?
Eu nu cred că dumneata ești artist.
Cine e, domnule?
Phu, de ce m-ai lovit?
Deci ăsta era
fluierul fermecat care te adoarme!
Khun Yutthamat!
E majordomul meu.
El m-a adus aici.
E de încredere.
Ți-am spus deja.
Nu aduce pe nimeni cu tine!
Ce e în cufăr?
Să-l deschidem!
Sunt catifele pentru cortină.
Știam eu! E doar o închipuire!
Cu atâtea muschete,
e limpede că prințul și Hunter pun la cale o lovitură de stat.
Măi!
Ce ai auzit?
N-am auzit nimic.
Domnule!
Atunci de ce mă urmăreai?
Cine ești, de fapt? Spune-mi!
LUANG AWUTWISET
Pistolul ăsta e moștenit în familia mea de mai bine de un secol.
Eu sunt urmașul tău.
Am venit din viitor.
Adică din timpul viitor.
Despre ce vorbești?
Domnule!
Nu urma planul prințului!
Altfel, o să fii exilat din Siam.
Eu și prințul puseserăm la cale din capul locului ca Siam să refuze vasul.
Am acceptat, fiindcă prințul mă va face
ministrul Trezoreriei Regale, să orânduiesc tot negoțul din Siam.
Domnule!
Nu face asta!
Mâine, după ce-mi termin treaba,
te trimit în sclavie în Singapore.
Domnule!
Te implor!
Mâine trebuie să plec acasă!
Domnule!
Du-te la culcare, domniță!
Șeful o să vină în curând.
Nu pot să adorm.
O fi semn rău?
Ce semn, domniță?
Nu te-am auzit.
Ce-i cu scaunul?
Faci curat în cameră?
Șefule!
Dă-mi drumul!
Nu te-am văzut venind.
Exact cum bănuiam. S-a întâmplat ceva rău.
Domnul Hunter m-a închis aici pentru că i-am aflat secretul.
Ce dovezi ai găsit?
În jurnalul domniței Karaket,
scrie că dl Hunter a fost exilat
fiindcă a montat tunuri pe vapor
și a tras în zidul orașului.
Iar acum, dl Hunter…
A plecat către vapor.
Șeful n-a venit cu tine?
Hunter complotează.
Vor să ne predea britanicilor…
la ordinul prințului.
Tu nu ai aflat fiindcă am rupt pagina din jurnal.
Care e motivul pentru care nu mi-ai spus?
M-am temut că, dacă ai fi aflat,
l-ai fi arestat pe dl Hunter,
deși încă nu comisese nimic.
Chiar ești egoist.
Îți faci griji pentru strămoși!
Dar de popor ai uitat?
Nu-i de mirare că prințul i-a luat pe ministrul Trezoreriei și pe tata
cu treburi urgente la Pak Nam.
Mă duc să trimit diligența după tata!
Gaysorn!
Pentru tine!
Domniță!
MATHUS, ÎȚI DORIM SĂ FII FERICIT ÎN VIITOR, PESTE 177 DE ANI.
O SĂ NE FIE DOR DE TINE.
Pi, trimite-i tatei scrisoarea asta cu diligența!
Unde te duci, domniță?
Te duci după șef?
Lasă-mă pe mine!
Pi, du-te de îndată!
Domniță, te rog, nu te duce!
E primejdios!
Nu te duce, domniță!
- Pi! - Domniță!
Du-te repede!
Dacă ajungi la capătul firului vieții tale?
Orice ar fi, nu te pot lăsa să pleci.
Nu!
- Dă-mi drumul! - Te rog, nu pleca!
Pi!
Pi, te implor!
Trimite-i imediat scrisoarea asta tatei!
Domniță!
Totul e pregătit.
Stai, dle Hunter!
Colonelul o să aducă soldații și poliția.
Încetează să faci ceea ce faci!
Domniță!
Pentru ce o să mă aresteze colonelul?
Azi e ziua căpitanului Brown.
E căpitanul vasului.
Conform tradiției noastre,
trebuie să ieșim cu nava în larg și să sărbătorim.
Știu că vrei să faci lucruri rele.
Știu ce încerci să faci.
Ce naiba?
- Cum ai sosit? - Cine ești?
Ajutor!
Ajutați-mă!
Ajutor!
Ajutați-mă!
Domnule, ce faceți?
Nu tragem pur și simplu spre cer?
Dacă țintești în direcția aia, vei trage în zidul orașului.
Întocmai!
Nu ne vom pierde toți capetele?
Nu toți.
Doar tu.
Și amicii tăi.
James, prietene!
Am așternut încă o filă în istorie.
Din cauză că Hunter a crescut prețul vaporului,
Siamul a respins oferta de cumpărare.
S-a înfuriat că Siamul s-a retras.
Așa că a tras cu tunurile în zidul orașului.
Prințul îl va executa fără proces.
Armata britanică va avea un motiv întemeiat
să închidă gura râului Chao Phraya
fără ezitare.
Trebuie să te laud.
Te pricepi să uneltești și chiar ai darul vorbirii.
Poți să-l convingi pe prinț să cumpere…
Eu cred că, dacă luăm acest vapor,
Siamul va fi o forță armată de temut în regiune.
…sau să nu cumpere acest vapor.
Dumneata hotărăști.
Vaporul nu se ține extraordinar.
Siamul are capacitatea de a-și construi propriul vapor.
Nu cred că e nevoie să cumpărăm vaporul de la occidentali.
Cum spun siamezii?
„Paw Hoo”? „Paw Woo?”
- Nu. - Cum naiba?
„Pao Hoo”.
Pao Hoo!
Și cum rămâne cu prințul tău?
Nu-i place deloc pe occidentalii ăia.
Când Siamul va fi al Marii Britanii,
nu o să vrea să trăiască în această nouă eră.
Aoleu!
Bhop!
Ești teafăr?
Mai devreme am fost…
tare?
Foarte tare, domnule Marinar!
Dar acum, te rog, dezleagă-mă!
Tu și Mathus căutați iute o ascunzătoare!
Eu trag de timp
până vin trupele.
În viitor,
Siamul va deveni colonie britanică?
Niciodată!
Dacă e așa…
atunci o să fac în așa fel ca istoria ta
să rămână așa.
Chiar ești un strămoș bun!
Bhop!
Cum rămâne cu dl Hunter?
Bhop, ai grijă!
Hei!
Vai, nu!
Fir-ar!
Mathus!
Fugiți!
Stai!
După ei!
Du-te! Trag eu de timp.
Nu îți face griji!
Aoleu, ăla e Hulk?
LENT
Crocodilul e la stânga, cârmește la dreapta!
Zidul orașului e în dreapta, cârmește la stânga!
Nu-i nimic.
Rezist eu!
Maseuza mea are coate mai grele decât tine!
Stai! Calmează-te, frate!
O bufniță!
Ajută-mă!
Trage!
Țintește spre zid! Să nu mai ratezi!
Stai așa! Ușurel!
Ce naiba faceți, oameni buni?
O să-mi crape timpanele!
Dumnezeule!
Ești spion britanic?
S-a zis cu tine!
E nevoie
de mult efort și de timp
să încarci muniția.
Nu înțelegi?
Ce zi de rău augur mai e și asta?
Nu trage! S-ar putea să te ducă în viitor.
Mori!
Am uitat glonțul.
Oriunde te va duce acest pistol,
merg și eu cu tine.
Bhop!
Gaysorn!
S-a trezit domnița!
Adu-i niște apă, să se învioreze!
Da, domnule. Khun Sriwisarnwaja.
Ce faci mata, iubită Karaket?
Dormeai dusă.
ACEST JURNAL CONSEMNEAZĂ ÎNTÂMPLĂRILE DIN ERA AYUTTHAYA.
MĂ NUMESC KETSURANG. SUNT STUDENTĂ LA ARHEOLOGIE ÎN ANUL IV.
Ai umplut toate paginile din jurnal, așa-i?
Nu-i nimic.
Voi pune pe cineva să-ți lege altele, întocmai ca astea.
I-am găsit!
Aici!
Acolo!
Gaysorn!
Mă auzi?
Gaysorn!
Nu respiră.
Trebuie s-o resuscităm.
Pune mâinile așa!
Apasă tare pe mijlocul pieptului.
Mai tare!
Gaysorn!
Mai departe!
Apuc-o de nas și suflă-i aer în gură de două ori!
Să suflu…
Să-i suflu aer în gură cu gura mea?
Nu pot.
Nu e timp.
Atunci o fac eu.
…dacă nu m-ai fi visat,
dacă abia ne-am fi cunoscut,
ai mai fi vrut să mă iei de soție?
Gaysorn!
Bhop!
Ce risipă…
de respect…
și încredere!
De ce ai pornit o lovitură de stat
folosindu-te de numele meu?
Tot ce am făcut a fost pentru tine.
Să mergem!
În numele Siamului, trebuie să te arestăm.
Te rog să nu te opui!
Mulțumesc,
fiule!
Probabil că de asta te-a adus pistolul aici.
Dar îmi pare rău că ți l-am pierdut.
Pesemne că a fost voia Domnului sau a altor ființe sacre
ca pistolul să ajungă aici.
Însă n-ar fi putut să vină singur.
Așa că a trebuit să vin și eu.
Chiar ești un urmaș vrednic!
Știrea din străinătate spune că, atunci când dl Hunter a fost exilat,
a vândut vaporul cu aburi Cochinchinei
pentru 67.000 de dolari.
Știu
că ați citit cu toții jurnalul.
Dar
știu și că jurnalul ți-a aparținut ție.
Păstrează-l tu!
Probabil că n-o să mai citesc jurnalul domniței Karaket.
Sunt hotărâtă să consemnez
întâmplările din lumea în care trăiesc acum.
În felul meu.
Voi consemna și eu întâmplările din Siam în felul meu.
Așa e istoria.
Aceeași întâmplare,
scrisă de oameni diferiți, din perspective diferite.
Îți stă bine.
Mă refer la jobenul pe care ți l-a dat dl Hunter.
Ți se potrivește.
Pot să mă uit?
Da.
LUANG AWUTWISET
Mathus!
Pei!
Domnul Sombatbordi a venit la noi acasă?
Da, dar l-am alungat.
A venit să-mi spună că și-a permis multe cu tine.
Vrea să-și asume responsabilitatea și să se însoare cu tine.
Ce?
Vai, nu!
Bună!
Hei!
Tanti!
Mă luați și pe mine cu barca?
Puteți vâsli mai repede? Mă grăbesc.
Tanti!
Lasă-mă pe mine!
Bhop!
Astăzi
nu ai nicio floare să-mi dai?
O Erythrina lysistemon.
De la mata de acasă.
Știai?
Pe vremuri,
se spunea că cine o miroase își amintește viața trecută.
Știu.
De aceea nu ți-am dat niciodată una.
În ziua când m-am înecat, am văzut în vis
că viețile noastre trecute erau reale.
Eu eram domnița Karaket.
Tu erai Khun Sriwisarnwaja.
Bine.
Atunci noi am plecat.
Crezi ce am spus?
Nu mai contează ce cred eu.
De când te-am întâlnit,
nu am mai visat-o pe domnița Karaket.
Pentru că cea la care mă gândesc ești mata.
Cea pe care o iubesc în viața asta.
Fotografia asta va fi dovada pe care o putem lăsa copiilor noștri
că vremurile petrecute împreună sunt reale.
Dar localnicii spun
că această cutie trage sufletele-n ea.
Ce-ar fi să-ți fac zece desene în loc?
Nu trebuie să-ți fie teamă!
Dacă atrage sufletele în ea…
o să vin cu tine.
Să nu te miști!
Gata?
Unu, doi, trei!
„Dej-ti-nul” meu!
Aici, unchiule!
Îmi amintesc.
În viața trecută, l-am îngropat cu mâinile mele.
Un înger mi-a spus în vis.
Nu sunt vrednic să-l apăr.
Ar trebui să rămână sub țărâna din Ayutthaya.
Pentru viitor.
2022
Domnișoară Puttarn!
Veniți puțin?
Subtitrarea: Clara Lițescu